SPCG เติบโตแข็งแกร่ง คาดปี 60 โกยกำไรทะลุ 6 พันล้านบาท
เอสพีซีจี คาดปี 60 โกยกำไรทะลุ 6,000 ล้านบาท จากเพิ่ม 2 โครงการใหม่ที่ญี่ปุ่นกำลังผลิต 30 เมกะวัตต์ ลั่นเดินหน้าเพิ่มกำลังการผลิตไฟฟ้าปีละ 100 เมกะวัตต์ ตั้งเป้าปี 60 มีกำลังผลิตไฟฟ้ารวม 500 เมกะวัตต์ ดันรายได้เติบโตถึง 8,000-10,000 ล้านบาท,เมื่อวันที่ 22 พ.ย.59 ดร.วันดี กุญชรยาคง จุลเจริญ ประธานกรรมการและกรรมการผู้จัดการใหญ่ บริษัท เอสพีซีจี จำกัด (มหาชน) หรือ SPCG ร่วมกับตลาดหลักทรัพย์แห่งประเทศไทย จัดงานวันบริษัทจดทะเบียนพบนักลงทุน (Opportunity Day),โดย ดร.วันดี กล่าวว่า บริษัทฯ คาดรายได้ในปี 2560 จะทำได้ไม่ต่ำกว่า 6,000 ล้านบาท จากปีนี้ที่คาดว่าจะมีรายได้ประมาณ 5,500 ล้านบาท เนื่องจากบริษัทฯ มีกำลังการผลิตจากโรงไฟฟ้าพลังงานแสงอาทิตย์ (โซลาร์ฟาร์ม) เพิ่มขึ้น 2 โครงการ คือ โครงการโซลาร์ฟาร์มที่ประเทศญี่ปุ่น กำลังการผลิต 30 เมกะวัตต์ ซึ่งคาดว่าจะรับรู้รายได้ในไตรมาส 1/60 และฟิลิปปินส์ กำลังการผลิต 37 เมกะวัตต์ คาดว่าจะรับรู้รายได้ประมาณไตรมาส 2-3/60 รวมถึงการรับรู้รายได้จากธุรกิจติดตั้งระบบผลิตไฟฟ้าพลังงานแสงอาทิตย์บนหลังคา (โซลาร์รูฟ),บริษัทฯ ยังคงมุ่งมั่นขยายฐานรายได้ให้เติบโตอย่างต่อเนื่อง โดยที่ผ่านมาบริษัทฯ มีการเติบโตเฉลี่ยประมาณ 10% หรือ 5,000-5,500 ล้านบาท ซึ่งถือว่าอยู่ในเกณฑ์เป้าหมาย นอกจากนี้ ยังคาดหวังว่ากำลังการผลิตของบริษัทฯ จะเพิ่มขึ้นปีละ 100 เมกะวัตต์ โดยจะมาจากต่างประเทศเป็นหลัก ดร.วันดี กล่าว,ทั้งนี้ในปี 2563 บริษัทฯ ตั้งเป้าหมายมีกำลังการผลิตไฟฟ้ารวม 500 เมกะวัตต์ ซึ่งหากเป็นไปตามแผนบริษัทฯ จะมีรายได้ถึง 8,000-10,000 ล้านบาท โดยปัจจุบันบริษัทฯ มีกำลังการผลิตรวม 260 เมกะวัตต์ แบ่งเป็น 36 โครงการ กระจายอยู่ใน 10 จังหวัด ในภาคตะวันออกเฉียงเหนือ โดยใช้เงินลงทุนกว่า 25,000 ล้านบาท,ส่วนธุรกิจติดตั้งโซลาร์รูฟบนหลังคา ภายใต้บริษัท โซลาร์ เพาเวอร์ รูฟ จำกัด หรือ SPR ที่มีบริษัท โฮม โปรดักซ์ เซ็นเตอร์ จำกัด (มหาชน) เป็นตัวแทนจำหน่ายระบบผลิตไฟฟ้าพลังงานแสงอาทิตย์ในตลาดที่อยู่อาศัย ล่าสุดบริษัทฯ ได้บุกตลาดที่อยู่อาศัยในภาคเหนือ โดยมีลูกค้าให้ความสนใจเป็นจำนวนมาก ทำให้บริษัทฯ คาดว่าในปีนี้จะสามารถทำยอดขายได้ไม่ต่ำกว่าปีก่อน,นอกจากนี้ ดร.วันดี ยังกล่าวด้วยว่า นอกจากนี้บริษัทฯ ยังมีโครงการที่อยู่ระหว่างการศึกษาโซลาร์ฟาร์มที่ประเทศญี่ปุ่น 500 เมกะวัตต์ โดยหวังว่าจะสามารถลงทุนได้อีกประมาณ 200 เมกะวัตต์ และโครงการศึกษาที่ฟิลิปปินส์ 200 เมกะวัตต์ โดยเฟสแรกจะลงทุนก่อน 37 เมกะวัตต์ ซึ่งมีโอกาสที่จะทำได้ประมาณ 100 เมกะวัตต์ ทั้งนี้บริษัทฯ คาดว่าจะสามารถรักษาอัตรากำไรสุทธิให้อยู่ระดับเดียวกับ 9 เดือนแรกที่มี Net margin 45-44% จากการเติบโตของรายได้อย่างต่อเนื่องและบริษัทฯ พยายามควบคุมต้นทุนให้ต่ำลง,สำหรับงบการเงินงวด 9 เดือนสิ้นสุดวันที่ 30 ก.ย.59 บริษัทฯ มีรายได้จำนวน 3,655.51 ล้านบาท ใกล้เคียงกับงวดเดียวกันในปีก่อนที่มีรายได้ 3,713.35 ล้านบาท และมีกำไรสุทธิส่วนที่เป็นของบริษัทใหญ่รวม 1,684.69 ล้านบาท ใกล้เคียงกับงวดเดียวกันของปีก่อนที่ทำได้ 1,702.35 ล้านบาท ซึ่งบริษัทฯ คาดว่าในช่วงไตรมาส 4/59 จะสามารถผลิตไฟฟ้าได้ดียิ่งขึ้น เนื่องจากสภาพอากาศมีความเหมาะสม,อย่างไรก็ตาม การดำเนินงานที่ผ่านมาบริษัทฯ สามารถช่วยลดการปล่อยคาร์บอนไดออกไซด์กว่า 210,000 ตันต่อปี และยังร่วมสนับสนุนโครงการต่างๆ ที่มีจุดมุ่งหมายในการอนุรักษ์พลังงานและสิ่งแวดล้อมอย่างต่อเนื่อง และมุ่งมั่นที่จะดำเนินธุรกิจด้านอนุรักษ์พลังงานและสิ่งแวดล้อมต่อไป
เอสพีซีจี คาดปี 60 โกยกำไรทะลุ 6,000 ล้านบาท จากเพิ่ม 2 โครงการใหม่ที่ญี่ปุ่นกำลังผลิต 30 เมกะวัตต์ ลั่นเดินหน้าเพิ่มกำลังการผลิตไฟฟ้าปีละ 100 เมกะวัตต์ ตั้งเป้าปี 60 มีกำลังผลิตไฟฟ้ารวม 500 เมกะวัตต์ 
SPCG,ผลิตไฟฟ้า,ดร.วันดี,โซลาร์ฟาร์ม,ญี่ปุ่น,พลังงานแสงอาทิตย์,โซลาร์รูฟ,บริษัท เอสพีซีจี จำกัด